KS Daily View วันที่ 14 ก.พ. 2565
14 กุมภาพันธ์ 2565

KS Daily View 14.02.2022 >>> ติดตามความตึงเครียดรัสเซีย-ยูเครน / น้ำมันดิบบวกต่อเนื่อง / อาทิตย์นี้ประชุมครม.พิจารณาลดภาษีสรรพสามิต / แพ็คเกจหนุน EV อาจต้องรอถึงมี.ค./ SET คาด 1685-1710 / หุ้นแนะนำ PTT
ตลาดต่างประเทศ: ติดตามเหตุความตึงเครียดระหว่างรัสเซีย-ยูเครน หลัง Jake Sullivan US National Security Advisor ออกมาเตือนว่ารัสเซียมีโอกาสบุกยูเครนได้ตลอดเวลา ส่งผลให้ราคาน้ำมันดิบปรับตัวขึ้นกว่า 3-5% เมื่อคืนวันศุกร์ที่ผ่านมา หลังตลาดเร่ิม priced in ความเสี่ยงที่รัสเซียจะบุกยูเครนมากขึ้นจากก่อนหน้าที่ไม่คิดว่าจะบุก หรือถ้าบุกคงเป็นหลัง Winter Olympics นอกจากนี้ราคาน้ำมันดิบยังได้แรงหนุนหลัง EIA เผยตลาดน้ำมันยังตึงตัว ทั้งนี้ให้ติดตามการเจรจาระหว่าง ปธน.รัสเซียกับนายกเยอรมันในคืนวันอังคาร, การเจรจานิวเคลียร์ของสหรัฐฯ-อิหร่าน รวมถึงนโยบายของกลุ่ม OPEC หลัง EIA ระบุว่า ซาอุดีอาระเบียและสหรัฐอาหรับเอมิเรตส์สามารถช่วยลดความผันผวนในตลาดด้วยการผลิตน้ำมันมากขึ้น ทั้งนี้ราคาน้ำมันดิบที่ปรับตัวสูงขึ้นส่งผลให้ US Energy sector +2.8% ขณะที่ sector อื่นๆ ต่างปรับตัวลง
ในขณะเดียวกัน ติดตามกระทรวงพลังงานเตรียมเสนอครม.พิจารณาลดภาษีสรรพสามิตน้ำมันดีเซล 3 บาทต่อลิตร รัฐเฉือนเนื้อ 5.4 พันล้านบาทต่อเดือน เพื่อช่วยตรึงราคาดีเซลไม่เกิน 30 บาท ในวันที่ 15 กุมภาพันธ์นี้ ทั้งนี้ถ้าลดภาษีน้ำมันดีเซลลง 1 บาทต่อลิตร จะสูญเสียรายได้เดือนละ 2 พันล้านบาท ซึ่งปัจจุบันจัดเก็บภาษีน้ำมันดีเซลอยู่ที่อัตราลิตรละ 5.95 บาท
อีกประเด็นสำหรับตลาดในประเทศ คือ ตลาดรถยนต์ เมื่อแพ็กเกจหนุนการซื้อรถพลังงานไฟฟ้า EV ลากยาว ไม่เข้าที่ประชุมคณะรัฐมนตรี คาดต้องรอไปจนถึงกลางเดือนมีนาคมนี้ จากข่าวที่รัฐบาลจะสนับสนุนเงิน 1.5 แสนบาทต่อคันให้กับผู้ซื้อรถพลังงานไฟฟ้า ทำให้ลูกค้าที่จองรถไว้แล้วชะลอการรับรถ เพื่อรอมาตรการนี้ ส่วนลูกค้าที่ตั้งใจซื้อรถเครื่องยนต์สันดาปภายใน ก็รอดูเช่นกัน เพราะถ้าหาก EV ได้ส่วนลดเยอะจริงๆ อาจจะเปลี่ยนไปซื้อ EV โตโยต้า ประเมินว่าตลาดรถยนต์ปี 2565 จะทำได้ถึง 8.6 แสนคัน เพิ่มขึ้น 13.3% เมื่อเทียบกับปี 2564 ส่วนแผนงาน EV ยังประกาศชัดเจนว่า ภายในปีนี้เตรียมเปิดตัว Toyota bZ4X เอสยูวีขนาดกลาง ซึ่งเป็น EV ระดับโกลบอลโมเดลรุ่นแรก ที่เตรียมทำตลาดในหลายๆ ประเทศ
4Q21 earnings announcement: 14 Feb (BTS, BTSGIF, KEX, MACO, PSL, PTTGC, TFFIF), 15 Feb (DELTA, OR, TOP), 17 Feb (BCPG, DOHOME, MAJOR, PR9, PTT, SC, STA, STGT, TFM, THANI, TPCH), 18 Feb (AMANAH, ASK, AWC, BCP, BGC, CBG, CPNREIT, DCC, GULF, HENG, MAKRO, PSH, RATCH, SF, SPRC, SVI, SYNEX, TVO)
มุมมองตลาดหุ้น SET คาด 1685-1710 หุ้นแนะนำ PTT
Top pick: PTT (ราคาพื้นฐาน 43.10 บาท). คาดว่าราคาน้ำมันดิบที่ปรับตัวขึ้นจากความตึงเครียด จะช่วยหนุน sentiment การลงทุนระยะสั้น / เราคาดหวังผลตอบแทนที่ดีขึ้นจากการขยายธุรกิจก๊าซและธุรกิจใหม่
รายงานตัวเลขเศรษฐกิจ
วันจันทร์ ติดตาม การประชุมนัดพิเศษของเฟดเพื่อหารือกันเกี่ยวกับอัตราดอกเบี้ย ถ้อยแถลงของ ECB President Lagarde ตัวเลข Consumer Inflation Expectation ของสหรัฐฯ เดือน ม.ค. คาด +6% YoY ตัวเลขยอดขายรถยนต์เดือน ม.ค.ของจีนคาด -0.7% YoY ตัวเลข FDI จีนเดือน ม.ค. คาด +9% YoY
วันอังคาร ติดตาม ตัวเลข GDP ญี่ปุ่น 4Q21 คาด +1.4% QoQ และ +5.8% YoY ตัวเลข Zew Economi Sentiment Index ของเยอรมันเดือน ก.พ. คาด 53.5 จุด (+3.5% MoM) ตัวเลขการจ้างงานของ Eurozone ใน 4Q21 คาด +0.3% QoQ และ +1.5% YoY ตัวเลข PPI ชองสหรัฐฯ เดือน ม.ค. คาด +0.5% MoM
วันพุธ ติดตาม ตัวเลข PPI ของจีนเดือน ม.ค. คาด +9.4% YoY ตัวเลข CPI ของจีนเดือน ม.ค. คาด +0.5% MoM และ +1% YoY ตัวเลข CPI ของอังกฤษเดือน ม.ค. คาด -0.2% MoM และ +5.4% YoY ตัวเลข Retail sales ของสหรัฐฯ เดือน ม.ค. คาด +1.8% MoM และ +15% YoY
วันพฤหัสฯ ติดตาม ตัวเลขยอดจดทะเบียนรถยนต์ของยุโรปเดือน ม.ค. คาด -19% YoY ตัวเลข Building Permits ของสหรัฐฯ เดือน ม.ค. คาด -4% MoM เป็น 1.79 ล้านยูนิต ตัวเลข Housing starts ของสหรัฐฯ เดือน ม.ค. คาด -0.5% MoM เป็น 1.68 ล้านยูนิต ตัวเลข Initial Jobless Claim รายสัปดาห์คาด +2.2 แสนคน และถ้อยแถลงของ Fed Bullard
วันศุกร์ ติดตาม ตัวเลข CPI ของญี่ปุ่น เดือน ม.ค. คาด +0.9% YoY ตัวเลข Retail sales ของอังกฤษเดือน ม.ค. คาด +0.9% MoM และ +3.2% YoY ตัวเลข Existing home sales เดือน ม.ค. คาด -1% MoM เป็น 6.12 ล้านยูนิต ถ้อยแถลงของ Fed Waller, Fed Williams, และ Fed Brainard และตัวเลข Oil rig counts ของสหรัฐฯ (+22 แท่นเป็น 635 แท่น ณ 11 ก.พ.)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp